Pieninų nacionalinis parkas (Slovakija)

Šis straipsnis yra apie nacionalinį parką Slovakijoje, apie parką Lenkijoje žr. Pieninų nacionalinis parkas Lenkijoje

Pieninų nacionalinis parkas (, trump. PIENAP) – nacionalinis parkas šiaurės Slovakijoje, rytinėje Pieninų kalnų dalyje, prie sienos su Lenkija. Parkas plyti Kežmaroko ir Stara Liubovnios rajonuose Prešovo krašte. Tai mažiausias Slovakijoje nacionalinis parkas, užimantis 37.5 km² saugomos gamtos teritorijos ir  224,44  km² buferinės zonos. Parkas įkurtas 1967 m., jo ribos galutinai nustatytos 1997 m. Panaši mažesnė saugoma gamtos teritorija (, užimantis 23.5 km²) įsteigta ir Lenkijos pusėje.

Turizmas 

Nacionalinis parkas garsėja gamtos grožiu, ypač Dunajeco upės tarpekliais, biologine rūšių įvairove. Tarp turistų populiarūs pėsčiųjų ir kalnų upių vandens maršrutų trasos, etnografiniai kaimai, ypač Červeny Klaštoras, kur įkurtas liaudies kutūros muziejus.

Nuorodos 

 Oficiali svetainė
 Pieninų nacionalinis parkas slovakia.travel svetainėje 

Slovakijos nacionaliniai parkai